पाएं अपने शहर की ताज़ा ख़बरें और फ्री ई-पेपरडाउनलोड करें
सिटी रिपोर्टर.रायपुर
स्टार प्लस के शो डांसिंग सुपर स्टार के टॉप 12 में पहुंच चुकी पद्मिनी और देवाशीष की जोड़ी मंगलवार को रायपुर पहुंची। होटल बेबीलॉन इन में पत्रकारों से बात करते हुए बेहद बातूनी पद्मिनी ने कहा कि मैं 38 किलो की हूं और देवाशीष 45 का लेकिन फिर भी डांस के समय मैंने उसे लिफ्ट करने की हिम्मत की। सबसे ज्यादा मजा तब आया जब डांस के बाद अचानक ही मैंने रितेश सर को लिफ्ट किया।
ओडिशा की पद्मिनी क्लास 7 में हैं, वे एरियल और जिम्नास्टिक की नेशनल प्लेयर हैं और 95 परसेंट रिजल्ट लाती हैं। वे कहती हैं रिजल्ट से पापा और दादा तो खुश होते हैं, पर मम्मी हमेशा कहती हैं थोड़ा और करती तो 98 आ जाता। वे कहती हैं अभी तो मैं सिर्फ इस शो की ट्रॉफी जीतना चाहती हूं पढ़ाई बाद में देखी जाएगी। बेहद शांत रहने वाले देवाशीष क्लास 9 में हैं उन्हें स्र्पोट्स के साथ आर्ट पसंद हैं, वे डांस के साथ पढ़ाई में भी कुछ अच्छा करना चाहते हैं।
हर बार नया करके जीतेंगे
उन्होंनें कहा कि मेल पार्टनर को लिफ्ट करके कुछ अलग करने और नए डांस फॉर्म को सीखकर हर बार कुछ अलग पेश करना हमारी ताकत है। इसके बल पर हम जजेस ही नहीं पूरे भारत का दिल जीतना चाहते हैं। रायपुरियंस से उन्होंनें वोट की अपील भी की।
स्ट्रेस भी होता है
नन्हे डांसरों ने माना कि शो में इतने सारे लोगों के बीच का कंपीटिशन,कभी कंटेपररी, कभी बी बोइंग तो कभी हिप हॉप सीखना काफी स्ट्रेस फुल होता है। लेकिन हम सोचते हैं कि अपना 100 परसेंट दे, बाकी जजेस जाने।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva mai_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn